Diari Oficial de la Generalitat Valenciana


Sumari del DOGV 3012, del 12-06-1997 (1997/8190)

ORDRE de 3 de juny de 1997, del conseller d'Ocupació, Indústria i Comerç, per la qual es determina la dotació pressupostària per a atendre l'Ordre de 22 de novembre de 1996, per la qual es regulen les ajudes a la desocupació agrària (FECOL-Desocupació Agrària) per a l'exercici 1997 i es modifica i s'obri el termini de presentació de sol·licituds.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3012

Data del DOGV
:   12-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8190


Data del document
:   03-06-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 3 de juny de 1997, del conseller d'Ocupació, Indústria i Comerç, per la qual es determina la dotació pressupostària per a atendre l'Ordre de 22 de novembre de 1996, per la qual es regulen les ajudes a la desocupació agrària (FECOL-Desocupació Agrària) per a l'exercici 1997 i es modifica i s'obri el termini de presentació de sol·licituds.
  
El Diari Oficial de la Generalitat Valenciana de 31 de desembre de 1996 publicà els pressupostos per a l'exercici 1997; per això, d'acord amb el que estableixen l'article 47 del Text Refós de la Llei d'Hisenda Pública de la Generalitat Valenciana i l'article 4 de l'Ordre de 22 de novembre de 1996, per la qual es regulen les ajudes a la desocupació agrària (FECOL-Desocupació Agrària) per a l'exercici 1997 (DOGV núm. 2.879, de 28 de novembre de 1996), és procedent fer pública la dotació pressupostària per a les esmentades ajudes.
  
Al mateix temps, atés l'avançat període de l'any actual convé reduir el termini de presentació de sol·licituds, a fi que puguen acomplir-se la finalitat i els terminis que estableix l'ordre de convocatòria de les ajudes per a la contractació.
  
  
Per això, en virtut de les facultats que m'atorguen l'article 35 de la Llei 5/1983, de 30 de desembre, del Govern Valencià, i l'article 47 del Text Refós de la Llei d'Hisenda Pública Valenciana,
  
  
  
ORDENE
  
  
Article primer
  
Publicar la dotació pressupostària de les ajudes a la desocupació agrària convocades per l'Ordre de 22 de novembre de 1996 (DOGV núm. 2.879, de 28 de novembre de 1996), a càrrec de la línia 407 del programa pressupostari 322.10, per un import global màxim de 081.784.602 de pessetes, dels quals 125.349.058 de pessetes són finançats pel Fons Social Europeu.
  
  
Article segon
  
Modificar l'article 6 de l'Ordre de 22 de novembre de 1996 en l'últim paràgraf, que quedarà d'aquesta manera: «El termini de presentació de sol·licituds serà de 15 dies naturals comptadors des de l'endemà de la publicació de la dotació pressupostària a què fa referència l'article 4, en el Diari Oficial de la Generalitat Valenciana».
  
  
Article tercer
  
Modificar l'article 3 d'aquesta ordre, en l'últim paràgraf, que queda de la següent manera: «les obres respondran necessàriament al concepte d'obres de reposició i hauran de tenir una durada mínima de dos mesos. S'exceptua d'aquesta obligació els municipis que reben una subvenció igual o inferior a 500.000 pessetes».
  
  
  
Article quart
  
Conseqüentment amb els dos anteriors articles, s'obri un termini de presentació de sol·licituds que serà de 15 dies naturals comptats des de l'endemà de la publicació d'aquesta ordre.
  
  
València, 3 de juny de 1997
  
  
El conseller de Treball, Indústria i Comerç,
  
DIEGO SUCH PÉREZ